Бекітемін:

2023 жылғы\_\_\_\_\_\_\_\_\_\_\_\_\_\_\_\_\_

№ \_\_\_\_\_\_\_

**2024 жылы Түркістан облысында ермен жыныстық қатынасқа түсетін ерлер (ЕЖЕ) мен трансгендер адамдар (ТГА) арасында АИТВ-инфекциясын алдын алуға бағытталған іс-шараларды өткізу үшін үкіметтік емес ұйымның қызметтерін сатып алу жөніндегі конкурстық комиссияның**

**ЕРЕЖЕСІ**

ЖИТС-ке, туберкулезге және безгекке қарсы күреске арналған Жаһандық қордың (бұдан әрі – ЖТБЖҚ) «АИТВ» компоненті бойынша 2024-2026 жылдарға арналған «Қазақстандағы халықтың негізгі топтары арасында АИТВ-инфекциясының індетін тежеу бойынша орнықты стратегиялық шараларды іске асыру» № KAZ-H-RAC/3508 грантын іске асыру шеңберінде

**1. Жалпы ережелер**

1. Конкурстық комиссия туралы Ереже «Мемлекеттік сатып алу туралы» 2015 жылғы 4 желтоқсандағы Қазақстан Республикасы Заңының 39-бабының 3-тармағының 18) тармақшасына, ЖТБЖҚ Операциялық басшылығының 3-бөлігінің, 13-бабына сәйкес әзірленді.

2. Конкурстық комиссия 2024 жылы ермен жыныстық қатынасқа түсетін ер адамдар мен трансгендер адамдар арасында АИТВ-инфекциясын алдын алу үшін көрсетілетін қызметтерді үздіксіз алуға бағытталған (бұдан әрі – Қызметтер) іс-шараларды өткізу үшін жабдықтаушы (ларды) – үкіметтік емес ұйымдарды (бұдан әрі –ҮЕҰ) таңдау мақсатында құрылады.

**2. Конкурстық комиссияның құрамын айқындау және бекіту және конкурстық комиссияның хатшысын айқындау**

3. Конкурс тәсілімен сатып алуды ұйымдастыру және өткізу рәсімдерін орындау үшін ұйымдастырушы конкурстық комиссияны бекітеді және конкурстық комиссияның хатшысын айқындайды.

4. Конкурстық комиссия құру және конкурстық комиссияның хатшысын айқындау туралы шешімді ұйымдастырушының бірінші басшысы не оның міндетін атқарушы тұлға не директордың орынбасары қабылдайды.

5*.*Конкурстық комиссияның төрағасы мен басқа мүшелері конкурстық комиссияның мүшелері болып табылады. Конкурстық комиссияның мүшелері өтініштерді қарастырады және конкурс өткізу сәтінде ауыстыру құқығынсыз дауыс беруге қатысады.

Конкурстық комиссия мүшелерінің жалпы саны тақ санды құрайды, бірақ кемінде бес адам (комиссия төрағасын қоса алғанда).

6. Конкурстық комиссияның төрағасы болып ұйымдастырушының бірінші басшысының орынбасарынан немесе оның міндетін атқарушы адамнан төмен емес лауазымды адам айқындалады.

7. Конкурстық комиссияның төрағасы конкурстық комиссияның қызметіне басшылық жасайды.

8. Конкурстық комиссия оны құру туралы шешім күшіне енген күннен бастап әрекет етеді және қызметтерді сатып алу туралы шарт жасалған күні өз қызметін тоқтатады.

9. Конкурстық комиссияның шешімі дауыс беру арқылы қабылданады және егер оған конкурстық комиссия мүшелерінің жалпы санының көпшілік дауысы берілсе, қабылданды деп есептеледі. Дауыстар тең болған жағдайда конкурстық комиссияның төрағасы дауыс берген шешім қабылданды деп есептеледі.

Конкурстық комиссияның шешімімен келіспеген жағдайда осы конкурстық комиссияның кез келген мүшесінің ерекше пікірге құқығы бар, ол жеке құжатпен ресімделеді.

Конкурстық комиссияның қандай да бір мүшесінің қолы болмаған жағдайда, конкурстық комиссияның тиісті хаттамаларында конкурстық комиссияның хатшысы қолдың болмау себебін қамтитын ақпараты бар құжатты ресімдейді.

10. Конкурстық комиссияның ұйымдастыру қызметін конкурстық комиссияның хатшысы қамтамасыз етеді. Конкурстық комиссияның хатшысы конкурстық комиссияның мүшесі болып табылмайды және конкурстық комиссия шешімдер қабылдаған кезде дауыс беруге құқығы жоқ.

Конкурстық комиссияның хатшысы сатып алуды ұйымдастыруға және өткізуге жауапты ұйымдастырушының лауазымды адамдарының қатарынан айқындалады.

11. Конкурс аралас форматта өткізіледі, ұйымдастырушының қатысушылары офлайн режимінде қатысады, конкурстық комиссияның хатшысы онлайн қатысатын қалған қатысушыларға конкурс өткізілгенге дейін 3 күн бұрын қатысу үшін сілтеме жібереді.

12. Конкурстық комиссияның хатшысы ұйымдастырушының веб-порталында конкурс өткізу туралы хабарландыруды, конкурстық құжаттаманың жобасын, конкурс тәсілімен сатып алу қорытындылары туралы хаттаманы, сондай-ақ бар болса веб-порталда басқа да құжаттарды дайындайды және енгізеді.

13. Конкурсты өткізу басталғанға дейін конкурстық комиссияның мүшелері және конкурстық комиссияның хатшысы бекітілген конкурстық құжаттаманың жобасымен және оған қосымшалармен танысады, бұл туралы құжаттарға тиісті жазбалар жасалады.